**Pagrindinės COVID-19 prevencijos priemonės gimnazijoje**

 ****

**Patalpų vėdinimas ir valymas.** 

* Aplinkos valymas gimnazijoje atliekamas atsižvelgiant į Sveikatos apsaugos ministerijos parengtas rekomendacijas patalpų valymui COVID-19 pandemijos metu.
* Paprasčiausia priemonė – patalpų vėdinimas atidarius langus ir duris (natūralus vėdinimas). Patalpos išvėdinamos prieš atvykstant mokiniams ir kiekvienos pertraukos metu.
* Dažnai liečiami paviršiai (durų rankenos, durų rėmai, stalų paviršiai, kėdžių atramos, laiptinės turėklai, elektros jungikliai ir kt.) valomi paviršiams valyti skirtu valikliu ne rečiau kaip 2 kartus per dieną.
* Bendros patalpos (specializuoti kabinetai, salės ir pan.) po kiekvienos pamokos išvėdinamos ir išvalomos.

**Sąlygų, būtinų rankų higienai, sudarymas.** 

* Pirmenybė teikiama rankų plovimui su vandeniu ir muilu.
* Kai nėra galimybės nusiplauti rankų, naudojamos dezinfekavimo priemones.
* Į praustuves tiekiamas šiltas ir šaltas vanduo.
* Prie praustuvių patiekiama skysto muilo (nenaudojamas gabalinis muilas).
* Prie praustuvių yra vienkartiniai rankšluosčiai.

**Asmeninių apsaugos priemonių dėvėjimas.** 

* 1-4 klasių mokiniams kaukių dėvėti nereikia, 5-4G klasių mokiniams ir visiems suaugusiems kaukės privalomos visose patalpose.
* Sveikatos priežiūros specialistė teikia instrukcijas, kaip tinkamai dėvėti kaukę:

1.Uždengti nosį ir burną.

2. Stengtis neliesti kaukės (jeigu neišvengiamai reikia paliesti, tuomet prieš tai plauti arba dezinfekuoti rankas).

3. Nuimant kaukę neliesti jos priekio, išmesti į uždarą šiukšlių konteinerį, nusiplauti rankas arba jas dezinfekuoti.

**Ugdymo proceso organizavimas siekiant sumažint asmenų kontaktavimą**



* Vienos klasės/grupės mokiniai ugdomi toje pačioje mokymo patalpoje, atskiriami /klasių/grupių srautai. 1-4 klasių ir 5-4G klasių pamokų laikas šiek tiek skiriasi.
* Pertraukų metu galima būti priskirto aukšto koridoriuje arba lauke.
* Pietūs valgykloje ( arba atsineštu maistu klasėje laikantis higienos taisyklių):

|  |  |
| --- | --- |
| **9.40 – 10.00** | **1 klasė** |
| **10.45 – 11.05** | **2 - 4 klasės** |
| **11.40 – 12.00** | **5-8 klasės** |
| **12.45 – 13.00** | **1G-4G klasės** |

* Ribojamas dalijimasis ugdymo priemonėmis.

**Užtikrinimas, kad simptomus jaučiantys asmenys nebūtų gimnazijoje.**



* Jeigu ugdymo proceso metu mokiniui pasireiškia karščiavimas (37,3 °C ir daugiau) ar ūmių viršutinių kvėpavimo takų ligų, kitų užkrečiamųjų ligų požymiai) jis nedelsiant izoliuojamas. Apie tai informuojami jo tėvai (globėjai, rūpintojai).
* Jeigu darbo metu darbuotojui pasireiškia karščiavimas (37,3 °C ir daugiau) ar ūmių viršutinių kvėpavimo takų ligų, kitų užkrečiamųjų ligų požymiai, jis nedelsiant apleidžia švietimo įstaigos patalpas ir kreipiasi į savo šeimos gydytoją.

**Mokyklos bendruomenės svarba**

* Už prevencinių priemonių įgyvendinimą nėra atsakinga tik gimnazija.

Būtinas visos gimnazijos bendruomenės (mokinių, tėvų, darbuotojų) tarpusavio bendradarbiavimas ir prevencinių priemonių laikymasis .

**Gimnazijos vaidmuo**

* Užtikrina tinkamą ugdymo organizavimą, vėdinimą, patalpų valymą, sąlygas rankų higienai, organizuoja testavimą ( gavus sutikimą ), teikia reikiamą informaciją.

**Tėvų vaidmuo**

* Stebi savo vaiko sveikatą, pasireiškus simptomams neleidžia vaiko į ugdymo įstaigą, vadovaujasi ugdymo įstaigos informacija ir laikosi jos nurodymų, ugdo vaikų higienos įpročius.
* Mokinių tėvai ( globėjai, rūpintojai), mokinius palydi/pasitinka iki/prie Gimnazijos pastato durų. Kitais atvejais, atvykę į gimnaziją, kreipiasi į budintįjį.

**Mokinių vaidmuo**

* Laikosi higienos reikalavimų, skatina bendraamžius laikytis higienos reikalavimų, laikosi ugdymo įstaigos nurodymų.

**Prevencijos priemonės bus efektyvios tik tada, jeigu jų laikysis visa gimnazijos bendruomenė.**